# Službeni list C 145I/2022

| | ISSN 1977-1088 |
| --- | --- |
| Službeni list
  Europske unije | C 145I |
| | |
| Hrvatsko izdanje | Informacije i objave | Godište 65.1. travnja 2022. |

ISSN 1977-1088

Službeni list

Europske unije

C 145I

Hrvatsko izdanje

Informacije i objave

Godište 65.1. travnja 2022.

---

| Sadržaj | Stranica |
| --- | --- |
| | V.   Objave |
| | POSTUPCI U VEZI S PROVEDBOM POLITIKE TRŽIŠNOG NATJECANJA |
| | Europska komisija |
| 2022/C 145 I/01 | Obavijest gospodarskim subjektima, uvoznicima i izvoznicima | 1 |

Sadržaj

Stranica

V.   Objave

POSTUPCI U VEZI S PROVEDBOM POLITIKE TRŽIŠNOG NATJECANJA

Europska komisija

2022/C 145 I/01

Obavijest gospodarskim subjektima, uvoznicima i izvoznicima

1

---

| HR | |
| --- | --- |

HR

---

V. Objave

POSTUPCI U VEZI S PROVEDBOM POLITIKE TRŽIŠNOG NATJECANJA

Europska komisija

| 1.4.2022 | HR | Službeni list Europske unije | CI 145/1 |
| --- | --- | --- | --- |

1.4.2022

HR

Službeni list Europske unije

CI 145/1

---

Obavijest gospodarskim subjektima, uvoznicima i izvoznicima

(2022/C 145 I/01)

Europska unija donijela je nekoliko paketa mjera ograničavanja (1) protiv Ruske Federacije s obzirom na rusku ratnu agresiju na Ukrajinu, kao i protiv Republike Bjelarusa s obzirom na stanje u Bjelarusu. Sve te mjere moraju djelotvorno provoditi i nadležna tijela i gospodarski subjekti iz EU-a.

Tim se mjerama zabranjuje izravan ili neizravan uvoz ili izvoz predmetne robe te se zabranjuje sudjelovanje, svjesno i namjerno, u aktivnostima kojima se te zabrane izbjegavaju. Osim toga, utvrđuje se da države članice primjenjuju sankcije za kršenje tih propisa.

S obzirom na rizik od izbjegavanja mjera, gospodarskim subjektima u EU-u savjetuje se da poduzmu primjerene mjere dužne pažnje koje su im na raspolaganju radi sprečavanja izbjegavanja mjera:

| — | preko izvoza u treće zemlje iz kojih se roba može lako preusmjeriti prema Rusiji i Bjelarusu; posebnu pažnju treba obratiti na izvoz takve robe u zemlje Euroazijske ekonomske unije (EAEU, koju uz Rusku Federaciju i Republiku Bjelarus čine Republika Armenija, Republika Kazahstan i Kirgiska Republika) jer je roba u bilo kojoj članici EAEU-a u slobodnom prometu u cijelom EAEU-u |
| --- | --- |

—

preko izvoza u treće zemlje iz kojih se roba može lako preusmjeriti prema Rusiji i Bjelarusu; posebnu pažnju treba obratiti na izvoz takve robe u zemlje Euroazijske ekonomske unije (EAEU, koju uz Rusku Federaciju i Republiku Bjelarus čine Republika Armenija, Republika Kazahstan i Kirgiska Republika) jer je roba u bilo kojoj članici EAEU-a u slobodnom prometu u cijelom EAEU-u

| — | preko uvoza iz trećih zemalja iz kojih se predmetna roba može lako preusmjeriti u EU, posebno ako te zemlje ne primjenjuju ograničenja na uvoz iz Rusije i Bjelarusa; to se posebno odnosi na robu uvezenu iz ostalih zemalja Euroazijske ekonomske unije. |
| --- | --- |

—

preko uvoza iz trećih zemalja iz kojih se predmetna roba može lako preusmjeriti u EU, posebno ako te zemlje ne primjenjuju ograničenja na uvoz iz Rusije i Bjelarusa; to se posebno odnosi na robu uvezenu iz ostalih zemalja Euroazijske ekonomske unije.

Mjere dužne pažnje koje se savjetuju izvoznicima i uvoznicima su, naprimjer, uvođenje u ugovore o uvozu i izvozu odredaba kojima se osigurava da roba koja se uvozi ili izvozi nije obuhvaćena tim ograničenjima. Te mjere mogu biti u obliku npr. izjave da je poštovanje tih odredaba bitan element ugovora, ili u obliku ugovornih klauzula kojima se uvoznik u trećim zemljama obvezuje da neće izvoziti predmetnu robu u Rusiju ni Bjelarus i da neće preprodavati predmetnu robu nijednom poslovnom partneru treće strane koji se ne obveže da robu neće izvoziti u Rusiju ni Bjelarus, čime za tog partnera nastaje odgovornost ako ponovno izveze robu u te zemlje.

Subjekti bi trebali uzeti u obzir da carinska tijela EU-a mogu, kako bi spriječila izbjegavanje tih propisa, provoditi strože provjere te također mogu zahtijevati uvjerljive dokaze da predmetna roba nije preko trećih zemalja uvezena iz Rusije i Bjelarusa ili da se preko trećih zemalja ne izvozi u Rusiju ili Bjelarus.

---

(1)  https://www.sanctionsmap.eu/#/main

---